stanford-oval/wikipedia huggingface dataset:
מערכת דינקין
שימוש יסודי

משפט π−λ מספק כלי חזק לזיהוי של מידות ולאפיונן. מידה היא סיגמא-סופית אם המרחב מהווה איחוד בן-מניה של קבוצות בעלות מידה סופית.
טענה: תהי  {\mathcal {E}} מערכת-π על מרחב X, ויהי  (X,\,\sigma ({\mathcal {E}})) המרחב המדיד הנוצר על-ידה. תהי  \mu  מידה סיגמא-סופית על המרחב הזה כך שקיימת לפחות קבוצה אחת  E\in {\mathcal {E}} המקיימת  \mu (E)<\infty . אזי המידה  \mu  נקבעת ביחידות על כל  \sigma ({\mathcal {E}}), על-פי ערכיה על  {\mathcal {E}}.
בפרט למשל עבור המרחב  \mathbb {R} ^{n} יחד עם סיגמא-אלגברת בורל שלו, מידה נקבעת באופן יחיד באמצעות ערכיה על התיבות. כלומר, קיימת מידה יחידה  \mu  על  \mathbb {R} ^{n} שמקיימת:
\mu ([a_{1},b_{1}]\times [a_{2},b_{2}]\times ...\times [a_{n},b_{n}])=(b_{1}-a_{1})\cdot (b_{2}-a_{2})\cdot ...\cdot (b_{n}-a_{n})
לכל  a_{i}\leq b_{i}\in \mathbb {R}  עבור  1\leq i\leq n.
הוכחה: יהיו  \mu _{1},\mu _{2} זוג מידות המזדהות על המערכת-π  {\mathcal {E}}. נקבע  E\in {\mathcal {E}} המקיימת  \mu _{1}(E)<\infty . נסמן  {\mathcal {L}}_{E}=\left\{A\in \sigma \left({\mathcal {E}}\right)|\mu _{1}(A\cap E)=\mu _{2}(A\cap E)\right\}. ניתן להראות כי זו מערכת-λ המכילה את  {\mathcal {E}}, ולכן ממשפט π−λ נובע כי היא מכילה את  \lambda ({\mathcal {E}})=\sigma ({\mathcal {E}}). כעת השוויון הכללי לקבוצה מדידה כלשהי  F\in \sigma ({\mathcal {E}}) נובע מסיגמא-אדיטיביות ומרציפות המידות, תוך שימוש בשרשרת המכסה את המרחב:
\mu _{1}(F)=\sum _{i=1}^{\infty }\mu _{1}(F\cap E_{i})=\lim _{i\to \infty }\mu _{1}(F\cap E_{i})=\lim _{i\to \infty }\mu _{2}(F\cap E_{i})=\sum _{i=1}^{\infty }\mu _{2}(F\cap E_{i})=\mu _{2}(F)
מעלה לבונה

ערך זה עוסק ביישוב קהילתי דתי בדרום השומרון. אם התכוונתם לקרב מעלה לבונה בין כוחות יהודה המכבי לכוחות אפולוניוס הסלאוקי, ראו .
| --- | --- |

בתים במעלה לבונה
מדינה: ישראל ישראל
מחוז: יהודה ושומרון
מועצה אזורית: מטה בנימין
גובה ממוצע: ‎756 מטר
תאריך ייסוד: 1984
תנועה מיישבת: אמנה
סוג יישוב: יישוב קהילתי
נתוני אוכלוסייה לפי הלמ"ס לסוף 2022
  - אוכלוסייה: 1,018 תושבים
    - שינוי בגודל האוכלוסייה: ‎4.3% בשנה
 מפת מיקום  מפה דינמית   (למפת דרום השומרון מוגדלת) מעלה לבונה(למפת דרום השומרון רגילה) מעלה לבונה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מעלה לבונה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מעלה לבונה32°03′18″N 35°14′26″E﻿ / ﻿32.0549047521497°N 35.2404456826164°E﻿ / 32.0549047521497; 35.2404456826164  heמפת היישובים של מועצה אזורית מטה בנימין (in English: Mateh Binyamin Regional Council) באדום - מעלה לבונה בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 3 מתוך 10
http://www.m-l.co.il
מַעֲלֵה-לְבוֹנָה היא התנחלות ביהודה ושומרון ויישוב קהילתי דתי בגוש שילה שבדרום-מזרח השומרון. היישוב ממוקם כ-3 ק"מ צפונית לסינג'יל ו-15 ק"מ דרומית לעיר אריאל. היישוב מנוהל בידי המועצה אזורית מטה בנימין ונמצא על גבעה נישאת מעל כל הסביבה, בגובה ממוצע של 750 מ'.
שמו של היישוב על שם היישוב המקראי "לבונה", ומזוהה ביישוב הערבי לובאן א-שרקיה, שנמצא בעמק לבונה, מצפון ליישוב. השם לבונה מאזכר גם את הצמח הריחני "לבונה" שהיה אחד המרכיבים בקטורת הסמים במקדש שהיה בשילה, המזוהה עם תל שילה, מרחק של כעשר דקות נסיעה מהיישוב.
היסטוריה > היסטוריה עתיקה

מעלה לבונה נמצאת סמוך למעלה מפותל הנושא את אותו שם, על כביש 60 הישן, מירושלים לשכם. על המעלה, שהוא חלק מדרך עתיקה המכונה דרך האבות, מצוי חאן בשם חָא'ן אָ-לֻובָּאן.
בתוך היישוב ובסביבתו ישנן עדויות רבות ליישוב הקדום אשר היווה מרכז התיישבותי באותם ימים. קרב מעלה לבונה, הקרב הראשון בין צבאו של יהודה המכבי לבין הצבא הסלאוקי, ניטש בקרבת מקומו של היישוב המודרני.
היסטוריה > תולדות היישוב

מעלה לבונה החלה כהיאחזות נח"ל שהוקמה ב-1 באוגוסט 1983, וביום העצמאות תשמ"ד (1984) אוזרח היישוב.
בעקבות יוזמתו של חנן פורת ליישב את מעלה לבונה, נרתמו שתי משפחות משכונת נווה יעקב בירושלים[דרוש מקור]. בט"ו בשבט תשמ"ד הן העמיסו שתילי ברושים ונסעו אל מאחז הנח"ל. לאחר קבלת האישורים המתאימים ניטעו העצים המקיפים עד היום את בית הכנסת ביישוב וההחלטה ליישב את המאחז יצאה לפועל[דרוש מקור]. בתחילה, בשל מחסור במגורים, עלו על הקרקע ארבע משפחות, אך עד מהרה התפתח היישוב וכיום הוא מונה כ-140 משפחות ובכללן משפחות בנים ממשיכים.
תחבורה ליישוב

עד שנות ה-90 הכביש הראשי בין רמאללה ושכם, כביש 60, עבר בסמוך ליישוב, אך בשנת 1994 נפתח כביש עוקף ארוך יותר, אך מהיר יותר דרך שילה ועלי וכל קווי התחבורה הוסטו לשם. כתוצאה מכך נוצר מחסור בתחבורה ציבורית. הדבר עצר את התפתחות היישוב לטובת התפתחותם של עלי ושילה. עד נובמבר 2014 הפעילה חברת אגד את קו 148 בין אריאל וירושלים, ואת קו 477 בין אלון מורה וירושלים. בעבר עברו דרך היישוב גם קו אגד 577 בין אריאל ותל אביב, קו אגד 473 בין ירושלים-אריאל-נתניה, וקו אגד 474 בין ירושלים-אריאל-כפר סבא. כיום פועלים ביישוב הקווים 461 ו-462 של אגד תעבורה מירושלים ומאריאל.
מוסדות חינוך ביישוב

ביישוב קיימים מספר מוסדות חינוך לרווחת התושבים. ביישוב מעון תמ"ת לילדי הגיל הרך וגני ילדים. ילדי בית הספר לומדים ברובם בבית הספר האזורי "אוהל שילה", הנמצא ביישוב שילה במרחק כ-10 דקות נסיעה. בית הספר נותן מענה לילדים מכיתה א' ועד כיתה ח'. בנוסף, קיימים בתי ספר פרטיים ביישובים השכנים אליהם ניתן להירשם בצורה פרטנית.
בנוסף, ביישוב נמצאות אולפנת מעלה לבונה ומכללת מכלול - מכללה תורנית מדעית המשלבת לימודי הנדסאי עם לימודי רוח כהכנה לצבא. ראש המכללה הוא הרב יאיר שחור, רב היישוב. ביישוב פועל סניף של תנועת הנוער בני עקיבא.
שירותים לתושב

ביישוב ניתן למצוא סופרמרקט, מרפאה של לאומית שירותי בריאות, ספרייה, משחקייה, פינת חי ועוד. היישוב מתנהל כאגודה שיתופית ופעילויות התרבות בו מנוהלות על ידי רכזת תרבות לפי צורכי הקהילה והתושבים.
לקריאה נוספת

יאיר דואר, לנו המגל הוא החרב, כרך ב, משרד הביטחון – ההוצאה לאור, 1997, עמ' 184–185
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
↑  מוזכר במקרא בספר שופטים
↑  משכן שילה
↑  7 מתור 14 מאחזי נח"ל בבנייה ביו"ש, דבר, 17 בינואר 1983
שמונה ישובים, דבר, 22 במרץ 1983
אתר הנח"ל
↑  מעלה לבונה מהיאחזות נח"ל ליישוב אזרחי, מעריב, 10 במאי 1984
| --- | --- |
בקרת זהויות :  NLI: 987007588265505171  VIAF: 317132552   WorldCat (עם VIAF): 317132552 
פיתולי מעלה לבונה, מצפון ליישוב, 1912
מערכת גבישית

מערכת גבישית היא מחלקה של חבורות סימטריה תלת-ממדיות, המאפיינת את מידת הסימטריה של סריגים. את המערכות הגבישיות חוקרים במסגרת 
הגאומטריה האוקלידית ותורת החבורות, אך השימוש העיקרי בהן הוא בקריסטלוגרפיה, לצורך המיון של גבישים.
מבוא

ישנן שבע מערכות גבישיות.
230 חבורות הסימטריה המרחביות שייכות לשבע המערכות הגבישיות על-פי החלוקה הבאה:
המערכת הגבישית הטריקלינית - המקרים שאינם שייכים לאף מערכת אחרת, ואין להם אף סימטריה, פרט להעתקות והיפוך, 2 חבורות.
המערכת הגבישית המונוקלינית - מחצית הסיבוב או שיקוף, 13 חבורות.
המערכת הגבישית האורתורומבית - שלוש פעולות של מחצית הסיבוב בצירים שונים, או מחצית סיבוב ושני שיקופים, 59 חבורות.
המערכת הגבישית הטטרגונלית - רבע סיבוב, 68 חבורות.
המערכת הגבישית הטריגונלית (נקראת גם המערכת הרומבוהדרלית) - שליש סיבוב, 25 חבורות.
המערכת הגבישית ההקסגונלית - שישית סיבוב, 27 חבורות.
המערכת הגבישית הקובייתית (נקראת גם איזומטרית) - ארבע פעולות של שליש סיבוב, 36 חבורות.
הטבלה הבאה מתארת בקצרה את המערכות השונות.
| 0 | 1 | 2 | 3 |
| --- | --- | --- | --- |
| מערכת גבישית | מספר החבורות הנקודתיות | מספר סריגי בראבה | מספר החבורות המרחביות |
| טריקליני | 2 | 1 | 2 |
| מונוקלינית | 3 | 2 | 13 |
| אורתורומבית | 3 | 4 | 59 |
| טטרגונלית | 7 | 2 | 68 |
| טריגונלית | 5 | 1 | 25 |
| הקסוגנלית | 7 | 1 | 27 |
| קובייתי | 5 | 3 | 36 |
| סה"כ | 32 | 14 | 230 |
בתוך המערכת הגבישית יש שתי דרכים למיין את חבורות הסימטריה המרחביות-
לפי החלק הליניארי של הסימטריות, כלומר, לפי החבורה הנקודתית; כל אחת מ-32 החבורות מתאימה לאחת מ-7 המערכות;
לפי סימטריות ההזזה של הסריג, כלומר לפי סריג בראבה; כל אחד מ-14 סריגי בראבה שייך לאחת משבע המערכות.
73 החבורות המרחביות הסימורפיות הן, ברובן, צירופים, בתוך כל מערכת גבישית, של החבורה הנקודתית עם כל אחד מסריגי בראה המתאימים. יש 2, 6, 12, 14, 5, 7 ו-15 אפשרויות, וביחד 61.
חבורות סימטריה נקודתיות

חבורת סימטריות של סריג כוללת את כל האיזומטריות האפיניות שלו, ובכלל זה הזזות, סיבובים ושיקופים, ושילובים של אלה. כל סימטריה אפשר לכתוב בצורה 
 \ x\mapsto Ax+v, כאשר 
 \,v הוא וקטור של הסריג,
ו-  \,A היא מטריצה אורתוגונלית. 
בכל חבורה מרחבית, המייצב של נקודת סריג הוא חבורת סימטריות נקודתית. חבורת הסימטריות הנקודתיות של גביש קובעת כמה תכונות פיזיקליות שלו, לרבות תכונת השבירה הכפולה וקיומו של אפקט פוקלס.
סקירה של חבורות נקודתיות לפי מערכת גבישית

| מערכת גבישית | חבורה נקודתית / מערכת גבישית | סימון שונפלייס | סימון הרמן-מוגן | אורביפולד | טיפוס |
| --- | --- | --- | --- | --- | --- |
| טריקליני | טריקליני-pedial | C1 |  1\  | 11 | אננטיומורפי polar |
| טריקליני | טריקלינית-pinacoidal | Ci |  {\bar {1}} | 1x | centrosymmetric |
| מונוקליני | monoclinic-sphenoidal | C2 |  2\  | 22 | אננטיומורפי polar |
| מונוקליני | monoclinic-domatic | Cs |  m\  | 1* | polar |
| מונוקליני | monoclinic-prismatic | C2h |  2/m\  | 2* | centrosymmetric |
| אורתורומבי | orthorhombic-sphenoidal | D2 |  222\  | 222 | אננטיומורפי |
| אורתורומבי | orthorhombic-pyramidal | C2v |  mm2\  | *22 | polar |
| אורתורומבי | orthorhombic-bipyramidal | D2h |  mmm\  | *222 | centrosymmetric |
| טטרגונלי | tetragonal-pyramidal | C4 |  4\  | 44 | אננטיומורפי polar |
| טטרגונלי | tetragonal-disphenoidal | S4 |  {\bar {4}} | 2x |  |
| טטרגונלי | tetragonal-dipyramidal | C4h |  4/m\  | 4* | centrosymmetric |
| טטרגונלי | tetragonal-trapezoidal | D4 |  422\  | 422 | אננטיומורפי |
| טטרגונלי | ditetragonal-pyramidal | C4v |  4mm\  | *44 | polar |
| טטרגונלי | tetragonal-scalenoidal | D2d |  {\bar {4}}2m\  or  {\bar {4}}m2 | 2*2 |  |
| טטרגונלי | ditetragonal-dipyramidal | D4h |  4/mmm\  | *422 | centrosymmetric |
| טריגונלי (רומבוהדרלי) | trigonal-pyramidal | C3 |  3\! | 33 | אננטיומורפי polar |
| טריגונלי (רומבוהדרלי) | rhombohedral | S6 (C3i) |  {\bar {3}} | 3x | centrosymmetric |
| טריגונלי (רומבוהדרלי) | trigonal-trapezoidal | D3 |  32\  or  321\  or  312\  | 322 | אננטיומורפי |
| טריגונלי (רומבוהדרלי) | ditrigonal-pyramidal | C3v |  3m\ or  3m1\  or  31m\  | *33 | polar |
| טריגונלי (רומבוהדרלי) | ditrigonal-scalahedral | D3d |  {\bar {3}}m\  or  {\bar {3}}m1 or  {\bar {3}}1m | 2*3 | centrosymmetric |
| הקסגונלי | hexagonal-pyramidal | C6 |  6\  | 66 | אננטיומורפי polar |
| הקסגונלי | trigonal-dipyramidal | C3h |  {\bar {6}} | 3* |  |
| הקסגונלי | hexagonal-dipyramidal | C6h |  6/m\  | 6* | centrosymmetric |
| הקסגונלי | hexagonal-trapezoidal | D6 |  622\  | 622 | אננטיומורפי |
| הקסגונלי | dihexagonal-pyramidal | C6v |  6mm\  | *66 | polar |
| הקסגונלי | ditrigonal-dipyramidal | D3h |  {\bar {6}}m2 or  {\bar {6}}2m | *322 |  |
| הקסגונלי | dihexagonal-dipyramidal | D6h |  6/mmm\  | *622 | centrosymmetric |
| קובייתי | tetartohedral | T |  23\  | 332 | אננטיומורפי |
| קובייתי | diploidal | Th |  m{\bar {3}}\  | 3*2 | centrosymmetric |
| קובייתי | gyroidal | O |  432\  | 432 | אננטיומורפי |
| קובייתי | tetrahedral | Td |  {\bar {4}}3m | *332 |  |
| קובייתי | hexoctahedral | Oh |  m{\bar {3}}m | *432 | centrosymmetric |
המבנה הגבישי של מולקולה ביולוגית (כמו זה של הפרוטאין) יכול להתאים ל-11 החבורות הנקודתיות האננטיומורפיות, מכיוון שמולקולות אלה הן תמיד כיווניות. למאגדי הפרוטאין עשויה להיות סימטריה נוספת, משום שהם אינם מרצפים את המרחב, ולכן לא חלות עליהן המגבלות שסריגים חייבים לקיים. לדוגמה, לפרוטאין הקשירה Rad52 (של האדם) יש סימטריה סיבובית מסדר 11; עם זאת, כשפרוטאינים אלה יוצרים מבנה גבישי, הם חוזרים להיות מוגבלים ברמת הסימטריה שלהם.
מיון של סריגים

| 0 | 1 | 2 | 3 | 4 |
| --- | --- | --- | --- | --- |
שבע המערכות הגבישיות: 14 סריגי בראבה
טריקליני: 
| מונוקליני | פשוט | ממורכז בסיס |  |  |
מונוקליני: 
| אורתורומבי | פשוט | ממורכז בסיס | ממוכז גוף | ממורכז פאה |
אורתורומבי: 
| טטרגונלי | פשוט | ממורכז גוף |  |  |
טטרגונלי: 
טריגונלי   (רומבוהדרלי): 
הקסגונלי: 
| קובייתי | פשוט | ממורכז גוף | ממורכז פאה |  |
קובייתי: 
כל חומר גבישי (למעט גבישים למחצה) חייב להתאים לאחת מן המערכות האלה.
לשם נוחות, מציירים סריג בראבה כתא-יחידה, הגדול פי 1,2,3 או 4 מן התא פרימיטיבי. התחום היסודי עשוי להיות קטן עוד יותר, עד פי 48, בהתאם לסימטריה של הסריג.
ראו גם

מבנה גבישי
חבורת סימטריות נקודתית
גביש כמו-מחזורי
מיכאל שראל

| --- | --- |

מיכאל שראל
 לידה:  1962 (בן 62 בערך) בוקרשט, רומניה
 ענף מדעי:  כלכלה
 מקום מגורים:  רומניה, ארצות הברית, ישראל
 מקום לימודים:  ישראל, ארצות הברית
 מנחה לדוקטורט:  רוברט בארו
 מוסדות:  האוניברסיטה העברית, הרווארד
מיכאל שראל (נולד ב-1962) הוא כלכלן ישראלי העומד בראש פורום קהלת לכלכלה בתוך פורום קהלת. לשעבר הכלכלן הראשי במשרד האוצר ולפני כן הכלכלן הראשי של קבוצת הראל.
קורות חייו

שראל נולד בבוקרשט בירת רומניה, בנם השני של ראול ומוסאה סורין, אדריכל ומהנדסת כימיה. בשנת 1973 עלתה המשפחה לישראל והתגוררה בצפת. בהמשך עברו לתל אביב ואז לקריית אונו, ושראל למד בתיכון אורט סינגאלובסקי. בשנת 1982 התגייס לצה"ל ושירת בחיל האוויר, עד לשחרורו ב-1985 בדרגת רב-סמל.
לאחר שחרורו מצה"ל התגורר בירושלים ולמד מדעי המחשב וכלכלה באוניברסיטה העברית. ב-1988 השלים בהצטיינות את לימודי התואר הראשון והחל לעבוד כמהנדס תוכנה בחברת דייזי-קדנטיקס.
ב-1990 עבר להתגורר בבוסטון, ארצות הברית, לשם לימודי דוקטורט באוניברסיטת הרווארד. ב-1994 קיבל תואר דוקטור לכלכלה. נושא עבודת הדוקטורט שלו היה "על הדינמיקה של צמיחה כלכלית" והיא נכתבה בהנחייתו של פרופ' רוברט בארו.
באותה שנה עבר שראל להתגורר בוושינגטון הבירה כדי לעבוד בקרן המטבע הבינלאומית ככלכלן במחלקות שונות.
בשנת 2000 שב לישראל ועבד ככלכלן במחלקת המחקר של בנק ישראל. ב-2001 עבר למשרד האוצר ומונה לראש אגף כלכלה ומחקר, תפקיד אותו מילא עד שנת 2006. בשנה זו עבר לשוק הפרטי ושימש ראש אגף כלכלה ומחקר ב'קבוצת הראל'.
ב-2012 חזר לשירות המדינה כשמונה לכלכלן הראשי במשרד האוצר, והממונה על הכנסות המדינה, מחקר וקשרים בין-לאומיים. בתפקידו ככלכלן הראשי במשרד האוצר התנגד שראל לתוכנית 'מע"מ אפס', יוזמת הדגל של שר האוצר יאיר לפיד לטיפול בעליית מחירי הדיור. לאחר שהתנגדותו לתוכנית לא התקבלה התפטר מתפקידו בשנת 2014. במכתב ההתפטרות כתב שראל כי ההחלטה לקדם את התוכנית "שטחית, לא נכונה ותקפיץ את מחירי הדירות". לאחר התפטרותו הוסיף לבקר את התוכנית במאמרים וראיונות לתקשורת.
באותה שנה הצטרף שראל לפורום קהלת, והקים את התחום הכלכלי שהוא עומד בראשו (פורום קהלת לכלכלה). במסגרת תפקידו שראל כותב ניירות מדיניות, מפרסם מאמרים בתחומי הכלכלה ומדיניות מס ממשלתית ומתראיין כפרשן בנושאים אלה.
שראל העיד כמומחה בבקשה לתובענה ייצוגית נגד רוב הבנקים וחברות האשראי בישראל. בפסק הדין משנת 2018 מתח שופט בית המשפט המחוזי יהודה פרגו ביקורת חריפה על שראל, וכתב עליו כי הוא "חסר ידע, ניסיון והבנה מספקת את המסחר במט"ח" וכי הנחות היסוד העובדתיות והמשפטיות בחוות דעתו הן "שגויות לחלוטין".
בעקבות התפרצות נגיף הקורונה בישראל הצטרף כחבר בקבינט הקורונה האזרחי.
קורות חייו > חיים אישיים

שראל נשוי בשנית לשרית ומתגורר בשוהם.
עמדותיו ומחקריו > הרפורמה המשפטית

במרץ 2023 יצא שראל בביקורת נוקבת על הרפורמה המשפטית ואמר כי בעקבותיה צפויה פגיעה קשה במשק הישראלי, זאת על אף היותו כלכלן הראשי של פורום קהלת שהניע את המהלך. לדבריו, היוזמה פוגעת בהפרדת הרשויות בישראל "בכך שהיא מכפיפה את מערכת המשפט לרצון הקואליציה". להערכתו, ההשפעה הכלכלית של המהלך צפויה להיות מהירה יותר מהפגיעה בדמוקרטיה. בנייר העמדה שפרסם בנושא אמר שראל: "הרפורמה המוצעת מעניקה כוח כמעט בלתי מוגבל לקואליציה. היא מעלה אצלי את החשש שקואליציה כלשהי, בהווה או בעתיד, תכרסם באופן משמעותי בעקרונות הדמוקרטיה הייצוגית".
עמדותיו ומחקריו > דיור

בתפקידו ככלכלן הראשי במשרד האוצר וגם לאחר מכן ביטא התנגדות חריפה לתוכנית 'מע"מ אפס' שקידם שר האוצר יאיר לפיד. לפי שראל התוכנית הייתה צפויה להקטין את שיעור הצמיחה במשק, להגדיל את אי השוויון, להגדיל את הביקושים בענף הנדל"ן, ליצור אפליה בין קבוצות אוכלוסייה ולייצר מנגנון פיקוח מחירים יקר ומסורבל, שלא ימנע את העברת רוב הטבת המס לכיסי הקבלנים. הוא גם ביקר את עלותה הגבוהה של התוכנית: 2–3 מיליארד שקל לשנה, שיושתו על הציבור בדמות העלאת מיסים או הפחתת שירותים ממשלתיים.
שראל התנגד גם לתוכנית "מחיר למשתכן" שקודמה בתקופת שר האוצר משה כחלון. הוא סבר שהמשך עליית מחירי הדירות לאחר שנתיים של יישום התוכנית מלמד כי בניגוד להבטחות מצדדי התוכנית היא לא ריסנה את הביקושים, מה שהיה מביא לירידת מחירים מהירה, אלא דווקא הזינה אותם. בכך כשלה התוכנית בהשגת מטרתה, אך עלולה לעלות 25 מיליארד שקלים למשלמי המיסים, כאשר כמחצית מהסכום אף לא מגולם ברווח של הזוכים בהגרלות.
הצעה חלופית של שראל לפתרון משבר הדיור אותה ניסח בנייר מדיניות משנת 2014 היא החלת מס שבח מלא על הגידול הריאלי בשווי הדירות בבעלות, כלומר, ביטול הפטור ממס שבח על דירת מגורים, כך שמכירת דירת מגורים תחויב במס על הגידול בערך הדירה. מטרתו של ביטול ההטבה היא צמצום הביקוש המוגזם לדירות למגורים, הגדלה מהירה של ההיצע באמצעות יצירת לחץ על בעלי דירות למכור אותן לפני תחולתו של ביטול ההטבה. בנוסף תצומצם המוטיבציה להעלמת מיסים באמצעות תשלום במזומן לקבלן על חלק מהדירה או למבצעי שיפוצים בדירה, שכן תיעוד הוצאות אלה יידרש לבעלי הדירה לשם הקלת המיסוי על עליית ערך הדירה.
עמדותיו ומחקריו > מיסוי וגירעון

בנייר עמדה שכתב יחד עם יורם גבאי בדצמבר 2018 המליץ שראל להפחית את המס השולי העליון מ-50% ל-45%, בהתאם לממוצע במדינות המפותחות. כמו כן הוצע לבטל מספר הטבות מס ופטוׂרים.
בספטמבר 2017, על רקע הקריאות להפחתת המס על רווחי הון כדי לעודד את ההשקעות, סבר כי יש להתנות הפחתה כזו בהפחתה מקבילה במס הדיבידנדים ובמס השולי על יחידים, כדי למנוע עיוותים בפעילות העסקית שייוצרו כתוצאה משינוי א-סימטרי במיסוי.
שראל מתנגד להגדלת הגירעון הממשלתי בתקופות של יציבות כלכלית ואבטלה נמוכה. לשיטתו, דווקא מי שמעוניין להגדיל את הגירעון בתקופות משבר בהתאם לעקרונות הכלכלה הקיינסיאנית חייב לצמצם את הגירעון בתקופות גאות, כדי שיוכל להרחיב את הגירעון במקרה של משבר. לפי שראל, המניע להרחבת הגירעון כשאין לכך הכרח כלכלי מיוחד, הוא פוליטי ופופוליסטי ומי שישלם את המחיר על צעדים אלה הם הצעירים שיישאו בעתיד בעול הגירעון.
עמדותיו ומחקריו > שירותים וקצבאות ממשלתיים

לפי שראל, הוויכוח בין ימין לשמאל בתחום הכלכלי איננו בשאלה "האם אנו רוצים שיהיו שירותים ציבוריים איכותיים" אלא בשאלה כיצד ניתן להגיע ליעד זה. כדוגמה הוא הביא את הגידול המשמעותי בתקציב החינוך ובשכר המורים בישראל שנעשה בשלהי העשור הראשון של המאה ה-21. לפי שראל, הגדלת ההשקעה התקציבית בחינוך לא הביאה לשיפור ברמתה של מערכת החינוך, משום שלא נלוותה לו רפורמה מבנית שתבטיח שיפור באיכות ההוראה.
בנייר מדיניות שכתב יחד עם אוׂרי כץ המליץ שראל לאמץ מודל רווחה של הכנסה בסיסית לכל בישראל. בין ההנמקות למעבר למודל זה: חיסכון בירוקרטי משמעותי, ביטול הסטיגמה החברתית המתלווה לקבלת הקצבאות, הפחתת המעורבות הממשלתית בחיים האישיים של אזרחי המדינה, עידוד השתתפות בשוק העבודה והתאמת מערכת הרווחה לשוק העבודה המודרני במסגרתו מתקיים ניוד גבוה של עובדים בין מקומות עבודה, כולל תקופות הכשרה ממושכות במהלך הקריירה.
עמדותיו ומחקריו > יחסי עבודה

בנייר מדיניות שכתב שראל יחד עם אמיר פדר וצביה זיכרמן הומלץ להעלות את רף ההצטרפות לארגון עובדים משליש העובדים לרוב רגיל ולאפשר חופש מהתאגדות לעובדים הבוחרים בכך, להגביל את זכות השביתה בשירותים חיוניים, לאסור על שביתות הזדהות, ולבטל את מעמד האגודות העות'מאניות המתנהלות ללא שקיפות.
הערות שוליים

↑  ארז וולברג, ‏הכלכלן הראשי של הראל על הורדת הריבית המפתיעה: "בנק ישראל לא מפחד היום מפיחות חד", באתר גלובס, 7 באוקטובר 2008
↑  אמנון אטד, הממשלה אישרה: מיכאל שראל - הממונה על כלכלה והכנסות המדינה באוצר, באתר כלכליסט, 12 באוגוסט 2012
↑  אדריאן פילוט, ‏שראל מתפטר מהאוצר בגלל הפטור ממע"מ על דירות, באתר גלובס, 19 במרץ 2014
1 2  מיכאל שראל, ‏המשיחיות היא של לפיד ויועציו, ד"ר מיכאל שראל, באתר גלובס, 22 ביולי 2014
↑  מאמרים של מיכאל שראל באתר גלובס
מאמרים של מיכאל שראל באתר דהמרקר
מאמרים של מיכאל שראל באתר ישראל היום
ד"ר מיכאל שראל: הגירעון עמוק אף יותר משפורסם קטע מתוכנית 'לונדון וקירשנבאום' באתר יוטיוב
האם התחזקות השקל טובה או רעה? ד"ר שראל בתוכנית הכלכלית
↑   אפרת נוימן, ביהמ"ש בביקורת על מיכאל שראל: "נתן חוות דעת ללא ידע, ניסיון והבנה נדרשים", באתר TheMarker‏, 4 במרץ 2018
↑  משה גורלי, השופט: הכלכלן הראשי לשעבר באוצר חסר ידע במט"ח, באתר כלכליסט, 11 במרץ 2018
↑  בית המשפט המחוזי בתל אביב-יפו ת"צ 41639-08-13, ניתן ב-1 במרץ 2018
↑  עמליה דואק, ‏הכלכלן הראשי של פורום קהלת בביקורת חריגה על המהפכה המשפטית: "צפויה פגיעה קשה גם בכלכלה", באתר ‏מאקו‏, 8 במרץ 2023
↑  הכלכלן הראשי בפורום קהלת: "אם הרפורמה תפגע בדמוקרטיה הליברלית, תהיה פגיעה קשה בכלכלה", באתר ynet, 8 במרץ 2023
↑  מערכת ישראל היום, כלכלן פורום קהלת על הרפורמה: "חושש שתכרסם באופן משמעותי בעקרונות הדמוקרטיה", באתר ישראל היום, 8 במרץ 2023
↑  מיכאל שראל, שנת הכישלון של מחיר למשתכן, באתר ישראל היום, 30.12.2017
↑  מיכאל שראל, הביקוש לדירות מגורים ומדיניות המיסים הרצויה באתר פורום קהלת, יוני 2014
↑  יורם גבאי וד"ר מיכאל שראל, המיסוי הישיר בישראל – מאפיינים, עיוותים והצעות לשינוי, דצמבר 2018, באתר פורום קהלת
↑  אלי ציפורי, ‏שר האוצר כחלון, תוריד את המסים לעשירונים העליונים, באתר גלובס, 27 באוקטובר 2017
↑  מיכאל שראל, ‏לא על צלע אחת לבדה, מיכאל שראל, באתר גלובס, 20 בנובמבר 2017
↑  מיכאל שראל, דעה: הממשלה רוצה להגדיל הגירעון מטעמים פופוליסטיים, באתר גלובס, 02.06.2016 
 מיכאל שראל, כלכלן שמרן עדיף על פופוליסט באתר פורום קהלת, 21.08.2018 
 עמירם ברקת, ד"ר מיכאל שראל: זה לא הזמן להוריד את המע"מ, באתר גלובס, 03.09.2015 
 מיכאל שראל, הצעירים ישלמו ביוקר על הנדיבות של כחלון, באתר פורום קהלת (פורסם לראשונה בדה מרקר), 19.01.2019
↑  מתן ברניר, ‏רמי הוד מבקר את רה"מ: "איזה פער אדיר בין המאקרו לחיים", באתר גלובס, 19 בדצמבר 2018
↑  אורי כץ ומיכאל שראל, הכנסה בסיסית בישראל, באתר פורום קהלת, אוגוסט 2018
↑  אמיר פדר, מיכאל שראל וצביה זיכרמן, ארגוני עובדים בישראל: ניתוח כלכלי והמלצות חקיקה, באתר פורום קהלת, מרץ 2016
| --- | --- |
בקרת זהויות :  NLI: 987007441254405171  BIBSYS: 2090050  BnF: cb13325243j (data)  CiNii: DA1133488X  GND: 171396863  ISNI: 0000 0001 1706 7103  LCCN: no95004129  MGP: 254783  VIAF: 161623750   WorldCat (עם VIAF): 161623750
מרטין בטורינה

מרטין בטורינה (בקרואטית: Martin Baturina; נולד ב-16 בפברואר 2003 בספליט שבקרואטיה) הוא כדורגלן קרואטי המשחק בעמדת הקשר ההתקפי בקבוצת דינמו זאגרב מליגת העל הקרואטית ובנבחרת קרואטיה.
קריירת מועדונים

בטורינה גדל במחלקות הנוער של היידוק ספליט, ר.נ.ק. ספליט ודינמו זאגרב. בשנת 2021 החל לשחק בקבוצה הבוגרת של המועדון במסגרת ליגת העל הקרואטית. בשלוש העונות הראשונות שלו במועדון זכה שלוש פעמים באליפות קרואטיה, ופעם אחת בסופר קאפ הקרואטי.
קריירה בינלאומית

בטורינה היה חלק מסגל נבחרת קרואטיה עד גיל 21 לטורניר אליפות אירופה עד גיל 21 בטורניר 2023.
ב-18 בנובמבר 2023 ערך בטורינה את הופעת הבכורה שלו בנבחרת קרואטיה, בניצחון 2-0 על נבחרת לטביה במסגרת מוקדמות יורו 2024.
נכלל בסגל נבחרת קרואטיה לטורניר יורו 2024.
חיים אישיים

בטורינה הוא בנו של כדורגלן נבחרת קרואטיה לשעבר מטה בטורינה.
תארים

אליפות קרואטיה (3): 2020/2021, 2021/2022, 2022/2023
הסופר קאפ הקרואטי (1): 2022/2023
הערות שוליים

↑  Croatia head coach Dalić presents preliminary EURO 2024 squad באתר הרשמי של פדרציית הכדורגל הקרואטית, 20 במאי 2024 (באנגלית)
| נבחרת קרואטיה – יורו 2024 |
| --- | --- | --- |
|  1 ליבאקוביץ' •  2 סטנישיץ' •  3 פונגרצ'יץ' •  4 גברדיול •  5 ארליץ' •  6 שוטאלו •  7 מאייר •  8 קובאצ'יץ' •  9 קרמאריץ' •  10 מודריץ' •   11 ברוזוביץ' •  12 לברוביץ' • 13 ולאשיץ' •  14 פרישיץ' • 15 מרי. פשאליץ' • 16 בודימיר • 17 פטקוביץ' • 18 איוואנושץ • 19 סוסה • 20 פיאצה • 21 וידה • 22 יוראנוביץ' • 23 איבושיץ' • 24 מרק. פשאליץ' • 25 סוצ'יץ' • 26 בטורינה • מאמן: דאליץ' |  1 ליבאקוביץ' •  2 סטנישיץ' •  3 פונגרצ'יץ' •  4 גברדיול •  5 ארליץ' •  6 שוטאלו •  7 מאייר •  8 קובאצ'יץ' •  9 קרמאריץ' •  10 מודריץ' •   11 ברוזוביץ' •  12 לברוביץ' • 13 ולאשיץ' •  14 פרישיץ' • 15 מרי. פשאליץ' • 16 בודימיר • 17 פטקוביץ' • 18 איוואנושץ • 19 סוסה • 20 פיאצה • 21 וידה • 22 יוראנוביץ' • 23 איבושיץ' • 24 מרק. פשאליץ' • 25 סוצ'יץ' • 26 בטורינה • מאמן: דאליץ' | קרואטיה |